**Līgums Nr. \_\_\_\_\_\_\_\_\_\_\_\_\_**

**Taksometru pakalpojumi**

|  |  |
| --- | --- |
| Rīgā, | 2016.gada \_\_.\_\_\_\_\_\_\_\_\_\_ |

**VSIA „Paula Stradiņa klīniskā universitātes slimnīca”**, Pilsoņu ielā 13, Rīgā, LV-1002, reģ.Nr.40003457109, , kuru, saskaņā ar statūtiem, pārstāv valdes locekles Arta Biruma un Elita Buša (turpmāk – Pasūtītājs) no vienas puses, un

**SIA “TAKSILV”**, reģistrācijas Nr. 40103970042, juridiskā adrese: Spilves 24a, Rīga, LV-1055, tās valdes locekļa Alekseja Rosļikova personā, kura rīkojas uz statūtu pamata (turpmāk - Izpildītājs) no otras puses (abi kopā – Puses), pamatojieties uz iepirkuma “Taksometru pakalpojumi”(ID Nr. PSKUS 2016/142) nosacījumiem un rezultātiem, noslēdz šādu līgumu (turpmāk tekstā Līgums)

1. **Līguma priekšmets**
	1. Pasūtītājs pasūta, bet Izpildītājs saskaņā ar Pasūtītāja prasībām nodrošina Pasūtītāja darbiniekiem taksometra pakalpojumus (turpmāk – Pakalpojums) ar Izpildītāja taksometriem (turpmāk – Taksometri/-s), kurus vada Izpildītāja Taksometru vadītāji (turpmāk – Vadītāji/-s), saskaņā ar Līgumu un Tehnisko specifikāciju, kas pievienota Līgumam kā 1.pielikums.
	2. Pasūtītājs izmanto Izpildītāja izsniegtās elektroniskās klienta kartes, turpmāk – Lietošanas karte, kas tiek noteiktas par uzskaites līdzekli Līgumā paredzētajā Pakalpojumā. Lietošanas kartes ir plastikāta kartes ar magnētisko joslu un individuālu kartes numuru.
	3. Taksometra izsaukuma veids – pa tālruni: 8808 (vai e-pasts: booking@taksi.lv).
	4. Personas, kurām ir tiesības izmantot Pakalpojumu ir Pasūtītāja darbinieki – Lietošanas kartes uzrādītāji.
2. **Apakšuzņēmējs**
	1. Izpildītājs piesaista Pakalpojuma izpildei apakšuzņēmēju \_\_\_\_\_\_\_\_\_\_\_\_\_\_\_\_\_\_\_.
	2. Izpildītājs pilnībā uzņemas atbildību par Līguma izpildi, tajā skaitā, nodrošina, ka Apakšuzņēmējs ievēros visus Līguma noteikumus un ar Pakalpojuma izpildi saistošo normatīvo aktu prasības.
	3. Izpildītājs ir tiesīgs bez saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu iepirkuma līguma izpildē, izņemot gadījumu, ka apakšuzņēmējus, uz kuru iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma noteikumos noteiktajām prasībām, drīkst nomainīt tikai ar Pasūtītāja rakstveida piekrišanu.
	4. Lēmuma pieņemšana par Apakšuzņēmēja nomaiņu vai jauna apakšuzņēmēja iesaistīšanu ir šāda:
		1. Pasūtītājs veic Izpildītāja piedāvātā apakšuzņēmēja atbilstības Iepirkuma noteikumu prasībām pārbaudi, pieprasot Izpildītājam iesniegt par piesaistāmo apakšuzņēmēju attiecīgus apliecinājumus, kvalifikācijas dokumentus un izziņas;
		2. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā 5 (piecu) darba dienu laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai, un rakstiski informē par to Izpildītāju, sagatavojot vienošanos par Līguma grozījumiem.
3. **Līguma summa un norēķinu kārtība**
	1. Līguma kopējā summa (bez PVN) ir 33 026,00 EUR. PVN tiek maksāts saskaņā ar Latvijas Republikā spēkā esošo nodokļa likmi.
	2. Pakalpojuma likmes visā Līguma darbības laikā paliek nemainīgas un sastāda:
		1. 1 (viena) km cena EUR 0.36 (bez PVN);
		2. Iekāpšanas maksa EUR 1.53 (bez PVN);
		3. Laika tarifs EUR minūtē 0.11 (bez PVN).
	3. Līguma pielikumā norādītajās cenās iekļautas visas izmaksas, kas saistītas ar Pakalpojuma sniegšanu. Lietošanas kartēm 200 (divi simti) lietotājiem, nodokļiem, nodevām, nepieciešamo atļauju iegūšanu no trešajām personām un citas ar Pakalpojuma savlaicīgu un kvalitatīvu izpildi saistītās izmaksas.
	4. Izpildītājs līdz katra kalendārā mēneša 5.datumam iesniedz Pasūtītājam elektroniskā veidā rēķinu par iepriekšējā mēnesī sniegto Pakalpojumu saskaņā ar pārskatu, kurā ietverta Līguma 4.1.4.apakšpunktā paredzētā informācija par katru Lietošanas karti.
	5. Pasūtītājs par sniegto Pakalpojumu norēķinās ar pēcapmaksu. Pasūtītājs veic samaksu ar pārskaitījumu uz Izpildītāja bankas norēķina kontu 30 (trīsdesmit) dienu laikā no dienas, kad Pušu pilnvarotās personas ir parakstījušas pārskatu par saņemto Pakalpojumu iepriekšējā mēnesī un Izpildītājs ir iesniedzis rēķinu Pasūtītājam, nosūtot to uz e-pasta adresi: info@stradini.lv kopā ar pārskatu. Līgumā minētā Pasūtītāja pilnvarotā persona (turpmāk – Pasūtītāja pilnvarotā persona) neparaksta pārskatu un 5 (piecu) darba dienu laikā nosūta Izpildītājam pretenziju, ja pārskatā un attiecīgajos darījumu apliecinošajos dokumentos norādītā informācija nesakrīt.
	6. Pasūtītājs maksājumu veic *euro* (EUR) bezskaidras naudas norēķinu veidā uz Izpildītāja rēķinā norādīto norēķinu kontu bankā.
	7. Samaksa par pakalpojumu uzskatāma par veiktu ar brīdi, kad Pasūtītājs veicis pārskaitījumu uz Izpildītāja norādīto norēķinu kontu.
4. **Pušu saistības**
	1. Izpildītājs apņemas:
		1. Pēc Pasūtītāja pilnvarotās personas pieprasījuma Izpildītājs 5 (piecu) darba dienu laikā bez maksas izsniedz identificētas (numurētas) Lietošanas kartes līdz 200 (divi simti) lietotājiem. Lietošanas kartes nozaudēšanas gadījumā Izpildītājs to atjauno bez maksas.
		2. Līguma darbības laikā nodrošināt Pasūtītājam brīvu iespēju saņemt Pakalpojumu 24 (divdesmit četras) stundas diennaktī, 7 (septiņas) dienas nedēļā, piezvanot pa Līguma 1.3.apakšpunktā norādīto tālruņa numuru. Pasūtījumu pa tālruni var veikt, un Pakalpojumu izmantot var jebkurš Pasūtītāja darbinieks, kura rīcībā nodota uz Pasūtītāja vārda reģistrēta Lietošanas karte.
		3. nodrošināt 1 (viena) taksometra patstāvīgu atrašanos 2 (divās) Izpildītājam speciāli ierīkotās taksometru stāvvietās slimnīcas teritorijā (ja viens taksometrs sniedz pakalpojumu slimnīcas darbiniekam, tā vietā attiecīgajā teritorijā ne vēlāk kā 10 minušu laikā ir jāierodas otram);
		4. Pēc iespējas ātrāk, bet ne vēlāk kā Līguma pielikumā norādītajā laikā no Pasūtītāja darbinieka pasūtījuma saņemšanas, ar neieslēgtu skaitītāju ierasties izsaukuma vietā un sniegt Pakalpojumu atbilstoši Latvijas Republikā spēkā esošo normatīvo aktu prasībām, augstas apkalpošanas kultūras standartiem (mašīnas virsbūves un salona tīrība, smēķēšanas aizliegums salonā u.c.) ar tehniskā kārtībā esošu Taksometru, nogādājot Pasūtītāja darbinieku atbilstoši norādītajai vietai un laikam. Izpildītājs Pakalpojumu sniedz tikai tiem Pasūtītāja darbiniekiem, kas pirms Pakalpojuma uzsākšanas uzrādījuši Lietošanas kartes. Par katru braucienu Pasūtītāja darbiniekam tiek izsniegts darījumu apliecinošs dokuments, kurā norādīta Līguma 4.1.5.1. – 4.1.5.9. apakšpunktā noteiktā informācija, un ko paraksta Pasūtītāja darbinieks un Vadītājs.
		5. Katru mēnesi Izpildītājs bez papildu samaksas sagatavo un iesniedz Pasūtītāja pilnvarotajai personai elektroniskā veidā pārskatu par Pasūtītāja darbiniekiem sniegto Pakalpojumu iepriekšējā mēnesī par katru Lietošanas karti un katru braucienu. Pārskatā papildus Izpildītājam un Līguma numuram ietverama šāda informācija:
			1. Līguma numurs;
			2. Lietošanas kartes numurs;
			3. brauciena datums;
			4. brauciena sākuma un beigu laiks;
			5. nobrauktais attālums (km);
			6. kopējais Pakalpojuma laiks;
			7. brauciena maršruts;
			8. cenas detalizēti saskaņā ar Līguma pielikumā noteiktajiem tarifiem un cenām;
			9. brauciena kopējā cena (EUR).
		6. Visā Līguma darbības laikā nodrošināt spēkā esošu speciālo atļauju (licenci), kura izsniegta saskaņā ar Autopārvadājumu likuma 35.panta pirmās daļas prasībām.
	2. Pasūtītājs apņemas:
		1. Nepārvadāt Taksometrā ugunsnedrošas, sprāgstošas, indīgas un kodīgas vielas, kā arī kravas, kas varētu kaitēt Taksometram vai tā iekārtām un inventāram;
		2. Braukšanas laikā uzturēt Taksometru tīrībā un kārtībā, ievērojot Vadītāja prasības;
		3. Savlaicīgi, atbilstoši Līguma 3.5. punktam apmaksāt Izpildītāja Pakalpojumu.
5. **Pušu atbildība**
	1. Ja Izpildītājs neierodas uz izsaukumu Līguma pielikumā paredzētajā termiņā vai nepilda līguma 4.1.3.punkta nosacījumus, tam var tikt pieprasīts maksāt līgumsodu 5,00 (*pieci euro un 00 centi*) *euro* par katrām nokavētām 5 (piecām) minūtēm.
	2. Ja Pasūtītājs neievēro Līgumā noteiktos samaksas termiņus, tad Pasūtītājs maksā Izpildītājam līgumsodu 0,1% (nulle komats viens procents) apmērā no termiņā nesamaksātās naudas summas par katru nokavējuma dienu, bet ne vairāk kā 10% (desmit procenti) no kavētā maksājuma summas.
	3. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda samaksu saņemšanas. Ja Izpildītājs nav veicis līgumsoda apmaksu, Pasūtītājam ir tiesības ieturēt attiecīgu naudas summu no maksājumiem Izpildītājiem.
	4. Līgumsoda samaksa neatbrīvo Puses no to saistību izpildes.
	5. Pusēm ir pienākums atlīdzināt otrai Pusei nodarītos tiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
6. **Līguma darbības termiņš**
	1. Līgums stājas spēkā ar tā abpusējas parakstīšanas brīdi. Izpildītājs nodrošina Pakalpojumu sniegšanu 24 (divdesmit četrus) kalendāros mēnešus pēc Līguma abpusējas parakstīšanas dienas vai līdz Līguma 3.1.punktā noteiktās maksimālās Līguma summas sasniegšanai, atkarībā no tā, kurš no nosacījumiem iestājas pirmais.
	2. Līgums ir spēkā līdz Pušu saistību pilnīgai izpildei.
	3. Pusēm ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei.
	4. Pasūtītājs ir tiesīgs nekavējoties vienpusēji izbeigt Līgumu, ja Izpildītājs divas reizes saņēmis Pasūtītāja rakstisku pretenziju par Pakalpojumu, bet turpina nepildīt Līgumā noteikto.
	5. Ja Pasūtītājam ir zudusi nepieciešamība saņemt Pakalpojumus no Izpildītāja, Pasūtītājs ir tiesīgs vienpusēji izbeigt Līgumu informējot Izpildītāju rakstiski vismaz vienu mēnesi iepriekš.
7. **Nepārvarama vara**
	1. Neviena no Pusēm nav atbildīga par radītajiem zaudējumiem vai saistību neizpildi, vai izpildes aizturējumu, ja tas saistīts ar nepārvaramas varas apstākļiem.
	2. Puse, kurai kļuvusi neiespējami izpildīt saistības Līguma 7.1.apakšpunktā minēto apstākļu dēļ, 5 (piecu) darba dienu laikā paziņo otrai pusei par šādu apstākļu rašanos vai izbeigšanos.
	3. Ja nepārvaramas varas apstākļi turpinās ilgāk nekā 2 (divus) mēnešus, katrai Pusei ir tiesības vienpusēji atkāpties no Līguma, rakstiski par to paziņojot otrai Pusei. Šādā gadījumā Puses līdz Līguma izbeigšanai veic savstarpējos norēķinus, bet pusei nav tiesību pieprasīt no otras puses zaudējumu atlīdzību.
8. **Citi noteikumi**
	1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
		1. no Pasūtītāja puses Infrastruktūras un loģistikas daļas vadītāja palīdze Linda Salmiņa (tālr.; 67909618, mob.26635348, e-pasts: linda.salmina@stradini.lv);
		2. no Izpildītāja puses: Ainārs Spūlis (mob.27328808, e-pasts: sales@taksi.lv).
	2. Par Līguma grozījumiem un papildinājumiem Puses vienojas rakstiski. Līguma grozījumi un papildinājumi ir Līguma neatņemama sastāvdaļa.
	3. Ja kādai no Pusēm tiek būtiski mainīts juridiskais statuss vai vadītāji, tad to nekavējoties paziņo otrai Pusei.
	4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Puses tiesību un pienākumu pārņēmējam. Puse brīdina otru Pusi rakstveidā par šādu apstākļu iestāšanos 10 (desmit) darba dienas iepriekš.
	5. Izpildītājam ir pienākums 3 (trīs) darba dienu laikā informēt Pasūtītāju par jebkurām izmaiņām Izpildītāja saimnieciskajā darbībā, t.sk. par juridiskās adreses vai bankas konta maiņu, par reģistrēšanu vai izslēgšanu no Valsts ieņēmuma dienesta ar pievienotās vērtības nodokli apliekamo personu reģistra, kā arī par saimnieciskās darbības apturēšanu, maksātnespējas vai bankrota procedūras uzsākšanu.
	6. Par Līguma grozījumiem un papildinājumiem, izņemot Līguma 8.5. punktā noteikto gadījumu, Puses vienojas rakstiski. Rakstiskās vienošanās kļūst par Līguma neatņemamu sastāvdaļu.
	7. Neviena no Pusēm nedrīkst nodot savas saistības, kas saistītas ar Līgumu, trešajai personai bez otras Puses rakstveida piekrišanas.
	8. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos paredzētajā kārtībā.
	9. Līgums sagatavots latviešu valodā 2 (divos) identiskos eksemplāros uz 6 (sešām) lapām, un pielikumu uz 2 (divām) lapām, no kuriem 1 (viens) eksemplārs glabājas pie Pasūtītāja, bet otrs – pie Izpildītāja. Abiem Līguma eksemplāriem ir vienāds juridiskais spēks.
	10. Līgumam tā spēkā stāšanās dienā ir pievienoti šādi pielikumi:

1. pielikums – Tehniskā specifikācija/tehniskais piedāvājums uz 2 (divām) lapām.

1. **Pušu juridiskās adreses un maksājumu rekvizīti**

|  |  |
| --- | --- |
| **Pasūtītājs** |  **Izpildītājs** |
| **VSIA „Paula Stradiņa klīniskā universitātes slimnīca”** Vienotais reģ. Nr. 40003457109Pilsoņu iela 13, Rīga, LV-1002banka: AS “SEB banka”Kods: UNLALV2XKonta Nr.: LV93UNLA0003029467144\_\_\_\_\_\_\_\_\_\_\_\_\_\_\_\_\_\_\_\_\_\_\_\_/E.Buša/\_\_\_\_\_\_\_\_\_\_\_\_\_\_\_\_\_\_\_\_\_\_\_\_/A.Biruma/ | **SIA “TAKSILV”** Vienotais reģ. Nr. 40103970042Spilves 24a, Rīga, LV-1055banka: AS “Citadele Banka”Kods: PARXLV22Konta Nr.: LV67PARX0016952850001\_\_\_\_\_\_\_\_\_\_\_\_\_\_\_\_\_\_\_\_\_\_\_/A. Rosļikovs/ |